2021. gada 22. aprīlī Rīkojums Nr. 269

Rīgā (prot. Nr. 34 35. §)

**Par Iekšlietu ministrijas sistēmas operatīvo dienestu un**

**Iekšlietu ministrijas sistēmas koledžu nodarbināto vakcināciju**

Lai nodrošinātu iekšējās drošības uzdevumu izpildi, saskaņā ar Ministru kabineta 2021. gada 16. februāra sēdes protokollēmuma (prot. Nr. 17 3. §) "Informatīvais ziņojums "Par prioritāri vakcinējamām personu grupām"" 4. punktu noteikt Iekšlietu ministrijas sistēmas operatīvo dienestu – Valsts policijas, Valsts robežsardzes un Valsts ugunsdzēsības un glābšanas dienesta – un Iekšlietu ministrijas sistēmas koledžu – Valsts policijas koledžas, Valsts robežsardzes koledžas un Ugunsdrošības un civilās aizsardzības koledžas – amatus, kuros nodarbinātie ir prioritāri vakcinējami pret Covid-19 infekciju (pielikums).

Ministru prezidents A. K. Kariņš

Iekšlietu ministrs S. Ģirģens